EkBass/fiwiki-20250220-pages-articles huggingface dataset:
Spriikeitin

thumb|Virvoitusjuomatölkistä tehty spriipoltin Spriikeitin on kenttäoloissa ruoanvalmistukseen käytettävä keitin, jonka polttoaineena on sprii. Spriikeittimen hyvä puoli verrattuna kaasukeittimeen on toimintavarmuus ja polttoaineen saatavuus, haittapuolena polttoaineen pienempi energiatiheys. Joihinkin spriikeittimiin sisältyy keitinosan lisäksi myös keitinosan kehikkona toimiva tuulisuoja, josta on etua kovalla tuulella tai myrskyllä. Tämän lisäksi joissain malleissa on lisäksi erilaisia tuulisuojan päälle asetettavia keittoastioita, kuten kattiloita ja alumiininen pannu, jotka korvaavat osan tai vaatimattomissa oloissa kaikki muut keittoastiat. Spriikeittimien toimintavarmuus perustuu alkoholin ominaisuuksiin, jotka mahdollistavat yksinkertaisen polttimen jossa ei ole liikkuvia osia. Yksinkertainen spriipoltin koostuu kaksiseinäisestä kupista, jossa sprii kaasuuntuu seinien välissä ja poistuu ilmaan kaksoisseinän ylälaidan rei'istä. On myös olemassa monimutkaisempia spriikeittimiä, joissa polttoaine paineistetaan. ==Sotilaallinen käyttö== Puolustusvoimissa käytetään ruoanvalmistukseen kenttäoloissa spriikeittimiä lähinnä henkilökohtaiseen tai ryhmäkohtaiseen sissimuonan lämmittämiseen ja keittämiseen, koska tiedusteluryhmän tai sissiryhmän liikkuvuus on niin suuri, ettei ruoanvalmistusta kenttäkeittiössä kyetä järjestämään. Ryhmät toimivat myös vastustajan alueella, jolloin vaikea havaittavuus on toiminnalle edullista. Puolustusvoimien käytössä oleva keitin on yleensä Trangia. ==Lähteet== * * Luokka:Retkeilyvälineet Luokka:Kenttämajoitus Luokka:Tuli
Ylipainehalli

Ylipainehalli (myös Kuplahalli) on rakennus, jonka rakenteiden kantavuus perustuu kokonaan tai osittain rakenteen sisään puhallettavaan ylipaineeseen. Kantavan rakenteen muoto määräytyy muotoon leikatun kankaan tai apurungon avulla. Paineilmalla täytetty rakenne antaa vaipalle myös lämmöneristyskykyä. Tyypillinen esimerkki ylipainehallista on profiililtaan kaarimainen hallirakennus. Ylipainehalleja käytetään esimerkiksi tilapäisinä kokoontumistiloina tai urheiluhalleina. Esimerkiksi Kokkolassa 1 260 neliömetrin ylipainehalli toimi vuosina 1970–1985 uimahallina. ==Lähteet== == Aiheesta muualla == Luokka:Urheiluhallit
Maggie Gripenberg

Maria Margarita (Maggie) Gripenberg (11. kesäkuuta 1881 Helsinki, Suomen suuriruhtinaskunta – 28. heinäkuuta 1976 Maarianhamina) oli suomalainen tanssija.Otavan Iso Musiikkitietosanakirja 2, s. 450. Helsinki: Otava, 1977. ISBN 951-1-04191-6. ==Elämäkerta== Margarita Gripenbergin isä oli arkkitehti, senaattori ja pankinjohtaja Sebastian Gripenberg ja äiti vapaaherratar ja naisyhdistyksissä aktiivisesti toiminut Hilma Gripenberg. Hänen isän puolen täti oli kirjailija ja poliitikko Alexandra Gripenberg. Äidin puolen täti Elin Holmberg oli naisasianainen ja Helsingin ensimmäisiä naispuolisia kaupunginvaltuutettuja. Tutustuttuaan Isadora Duncanin ajatuksiin vapaasta tanssista Maggie Gripenberg piti oman tanssi-iltansa Kansallisteatterissa vuonna 1911. Gripenberg myös opiskeli Émile Jaques-Dalcrozen rytmiikkakoulussa. Näihin vaikutteisiin pohjautunut Gripenbergin uusi moderni tanssityyli poikkesi baletista vapaampana, ja sitä muun muassa tanssittiin paljain jaloin. Vastakkainasettelu balettiin ei kuitenkaan ollut voimakas, vaan Gripenberg teki myös koreografioita oopperan baletille, joista kenties tunnetuimman Jean Sibeliuksen pantomiimiin Scaramouche. Gripenberg näytteli merkittävää roolia ruotsalaisessa Georg af Klerckersin ohjaamassa elokuvassa Nobelpristagaren. Rooli oli hänen ainoa esiintymisensä ruotsalaisessa elokuvassa. Vuonna 1951 Gripenbergille myönnettiin Pro Finlandia -palkinto. Gripenberg on haudattu Hietaniemen hautausmaan Taiteilijainmäelle. ==Galleria== Venny Soldan-Brofeldt - Dancing Maggie Gripenberg (1907).jpg|Maalaus Gripenbergistä tanssimassa. Venny Soldan-Brofeldt, 1907. Maggie Gripenberg by Sjöström.jpg|Gripenberg tanssimassa. Wilho Sjöström, 1912. Venny Soldan-Brofeldt - Pan and Syrinx (Maggie Gripenberg).jpg|Gripenberg Syrinksinä tanssissa Pan-jumalan kanssa. Venny Soldan-Brofeldt 1910-luvulla. Venny Soldan-Brofeldt - Maggie (1916).jpg|Maggie. Soldan-Brofeldt, 1916. Venny Soldan-Brofeldt - Artist Friend Drawing.jpg|Piirtämässä vuonna 1936. Soldan-Brofeldt. Maggie Gripenberg 1916.jpeg|Maggie Gripenberg (keskellä) Peer Gyntin produktiossa vuonna 1916. ==Katso myös== *Tanssitaide Suomessa *Nykytanssi == Lähteet == ==Kirjallisuutta== * Gripenberg, Maggie: Rytmin lumoissa. (Omaelämäkerta.) Otava 1950. ==Aiheesta muualla== * * Rauol af Hällström : Alina Frasan valkea liina, Suomen Kuvalehti, 06.04.1929, nro 14, s. 15, Kansalliskirjaston digitaaliset aineistot Luokka:Suomalaiset koreografit Luokka:Suomalaiset nykytanssijat Luokka:Pro Finlandia -palkitut Luokka:Vuonna 1881 syntyneet Luokka:Vuonna 1976 kuolleet Luokka:Suomalaiset aateliset
Olivier Martinez

Olivier Martinez (s. 12. tammikuuta 1966 Pariisi, Ranska) on espanjalais- ranskalainen näyttelijä. Hän seurusteli australialaisen pop-laulaja Kylie Minoguen kanssa. Vuonna 2013 hän avioitui Halle Berryn kanssa. Hän on näytellyt suurimman osan urastaan ranskalaisissa elokuvissa, mutta tunnetuimmat roolinsa hän on näytellyt Hollywood-elokuvissa Kohtalokas syrjähyppy ja S.W.A.T.. Vuonna 1994 hän voitti lupaavimman näyttelijän César- palkinnon elokuvasta Un, deux, trois, soleil. ==Valikoitu filmografia== Vuosi Suomenkielinen nimi Alkuperäinen nimi Henkilö Huom! 1990 Navarro Rollo Televisiosarja. Jaksossa Barbès de l'aube à l'aurore Plein Fer Pascal 1992 Odyssée Bidon Phil Tehty televisioon IP5 IP5: L'île aux Pachydermes Tony Les Paroles invisibles 1993 1, 2, 3 Aurinko Un, deux, trois, soleil Petit Paul 1995 Husaari katolla Le Hussard sur le toit Angelo Pardi 1996 Mon Homme Jean- François 1997 Titanicin kamarineito La Femme de chambre du Titanic Horty 1999 La Ciudad de los prodigios Onofre Bouvila 2000 Nosotras David La Taule Le Muet Toreros Manuel Ennen yötä Before Night Falls Lázaro Gómez Carriles Bullfighter Jack 2002 Semana Santa Quemanda Kohtalokas syrjähyppy Unfaithful Paul Martel 2003 Loma Roomassa The Roman Spring of Mrs. Stone Paolo di Lio Tehty televisioon S.W.A.T. S.W.A.T. Alex Montel 2004 Taking Lives Taking Lives Paquette 2007 Blood and Chocolate Blood and Chocolate Gabriel 2008 Un Mundo para Julius Juan Lucas Työn alla The Last Warrior Summers Työn alla Belle du Seigneur Työn alla ==Aiheesta muualla== * * Luokka:Ranskalaiset näyttelijät Luokka:Vuonna 1966 syntyneet Luokka:Elävät henkilöt
Kauhulan koulu

Kauhulan koulu () on ruotsalais-ranskalais-kanadalainen lasten televisiosarja, joka kertoo neljästä lapsesta ja heidän seikkailuistaan Kauhulan koulussa. Sarjan alussa lapset luulevat olevansa matkalla sisäoppilaitokseen mutta päätyvätkin Kauhulan kouluun. == Suomenkielinen versio == Suomenkielisen version on ohjannut Bruno Lähteenmäki ja käsikirjoittanut Jari Siltakoski. Ääninäyttelijät: * Marianna Alanen * Elise Langenoja * Ari Lähteenoja * Minna Määttälä * Arto Nieminen * Hannamaija Nikander * Katja Sirkiä * Joonas Suominen * Niilo Syväoja * Ossi Valo * Pauli Virta * Pauliina Virta == Jaksot == # Tervetuloa Kauhulaan # Joshin mieli # Garbon toive # Halloween-kepposia # Tavoitevahti # Savisotkuja # Kaivon salaisuus # Salajuoni # Professori Samsan katoaminen # Kielletty hedelmä # Liian vanha nallekarhuille # Aina ajoissa # Luteen puremat # Onnesta kiinni # Maailma on näyttämösi # Niin kuin mä # Suklaanhimo # Kapina # Täydellisen ärsyttävä # Mennyt aika # Kauko-ohjain # Usko tai älä # Päätöksenteon vaikeus # Löytötavarat # Pelin loppu == Lähteet == Luokka:Lastenohjelmat Luokka:2000-vuosikymmenen piirrossarjat
Yoshihiro Tajiri

Yoshihiro Tajiri (s. 29. syyskuuta 1970 Tokio) on japanilainen showpainija.IMDB Hänet tunnetaan paremmin paininimellään Tajiri. Hän on tunnettu japanilaistyylisistä iskuistaan. Parhaiten Tajiri tunnetaan ajastaan Extreme Championship Wrestlingissä (1998-2001) ja World Wrestling Entertainmentissa (2001-2005). Nykyään hän painii uudessa japanilaisessa SMASH Pro Wrestling -promootiossa. Tajiri on paininut useita kuuluisia japanilaisia vastaan. Heitä ovat muun muassa The Great Muta ja Hakushi. Hän on myös paininut Mexicools-ryhmään kuuluvia Psicosista ja Super Crazya vastaan. 20. helmikuuta 2010 hän otteli suomalaisessa Fight Club Finlandissa Starbuckia vastaan. Starbuck voitti pitkäkestoisen ottelun ja kehui myöhemmin sen olleen yksi hänen uransa kovimmista otteluista. Tajiri on myös voittanut Suomen painimestaruuden 29.5.2010 suomalaiselta Valentinelta, sekä StarBuckilta 22.11.2010 käydyssä ottelussa Shinjukussa. == Muita tietoja == *Pituus: 172cm *Paino: 82kg *Debyytti: 1989 *Lopetusliike **Buzzsaw Kick (High Speed Roundhouse Kick) *Nimikkoliikkeet **Poison Mist (Asian Mist) **Tarantula (Rope Hung Boston Crab) == Lähteet == Luokka:Japanilaiset showpainijat Luokka:Vuonna 1970 syntyneet Luokka:Elävät henkilöt
Katujuna

thumb|250px|Katujuna Genevessä. Katujuna on erikoisajoneuvoyhdistelmä, joka muodostuu kahdesta tai useammasta, yleensä ulkoisesti junien vaunujen näköisestä vaunusta, sekä niitä vetävästä joko ulkoisesti rautatieveturia muistuttavasta vetoyksiköstä tai muiden vaunujen kanssa samankaltaisesta moottoroidusta yksiköstä. Katujunassa on renkaat, koska kadulla ei ole kiskoja. Katujunan vetoyksikkö on yleensä varustettu diesel- tai bensiinimoottorilla. Junassa on vetävän yksikön lisäksi yleensä kahdesta kolmeen moottoroimatonta vaunua. Vaunut ovat yleensä katettuja korkealaitaisia vaunuja, joissa on turvallisuuden vuoksi vähintään ovet. Laitojen yläreunan ja katoksen väli saattaa olla avoin tai peitetty läpinäkyvällä akryylimuovilla eli niin sanotulla pleksilasilla. Vaunuissa on mallista ja kokoluokasta riippuen istumapaikkoja kuudesta kahteenkymmenelle henkilölle. Katujunia käytetään yleisimmin kiertoajelutarkoituksiin sekä matkailun edistämismielessä myös linja-autojen sijasta kuljettamaan matkailijoita majoituspaikoilta loma- alueiden ajanviettokeskuksiin. Esimerkiksi Isossa-Britanniassa National Railway Museum hoitaa rautatiemuseoalueen ja York Minsterin välisen liikenteen ulkoisesti junalta näyttävällä katujunalla. Joissakin maissa katujunat saavat liikennöidä myös kävelykatuja pitkin. Gruyèresin kaupungissa Sveitsissä katujunat ovat ainoita moottoroituja ajoneuvoja, jotka saavat liikennöidä kävelykaduilla. ==Katujunia Suomessa == * Kake Kaupunkijuna, Rauma * Lillijuna, Jyväskylä * Muumijuna, Naantali * Spa train, Naantali * Poritar, Pori * Potnapekka, Oulu * HöyryWille, Mikkeli ja Lappeenranta * Jokke jokijuna, Turku * Kukkopekka, Kuopio * Wili, Tampere *
Casagrande & Rintala

Casagrande & Rintala – Marco Casagrande ja Sami Rintala – on suomalainen arkkitehti- ja taiteilijapari, joka tuotti vuosina 1999–2003 arkkitehtonisia installaatioita Suomessa ja lukuisiin kansainvälisiin arkkitehtuurin ja nykytaiteen näyttelyihin. Casagrande & Rintala palkittiin vuonna 1999 Architectural Review -lehden Emerging Architecture -vuosikilpailussa. Palkittu työ Maaltapako / Land(e)scape kommentoi suomalaisen maaseudun tyhjenemistä. Vuonna 2000 Casagrande & Rintala osallistuivat Venetsian arkkitehtuuribiennaaliin saavuttaen kansainvälistä huomiota työllä 60 Minute Man. == Töitä == * Maaltapako, arkkitehtoninen installaatio, Savonlinna, 1999 * 60 Minute Man, arkkitehtoninen installaatio, Venetsian arkkitehtuuribiennaali, Italia, 2000 * Uunisaaren kesäteatteri, väliaikainen teatterirakennus, Helsinki, 2000 * 1000 Rauhanlippua, ympäristötaideteos, Koli, 2000 * Quetzalcoatlus, arkkitehtoninen installaatio, 7. Havannan nykytaiteen biennaali, Havanna, Kuuba, 2000 * Bird Hangar, arkkitehtoninen installaatio, Yokohaman nykytaiteen triennaali, Jokohama Japani, 2001 *Installaatio 1:2001, julkinen installaatio, Firenzen nykytaiteen biennaali, Firenze, Italia, 2001 *Dallas-Kalevala, matka ja taideteos, Demeter - Tokachi International Art Exhibition, Obihiro, Japani, 2002 *Chain Reactor, arkkitehtoninen installaatio, Montrealin biennaali, Montréal, Kanada, 2002 * Kelluva sauna, julkinen sauna, Rosendalin kylä Norjassa, 2002. *Redrum, arkkitehtoninen installaatio, Alaska Design Forum, Anchorage, Alaska, USA, 2003 *Potemkin, teräksinen puisto, Kuramatan kylä, Etchigo Tsumari Art Triennial, Japani, 2003 == Lähteet == == Aiheesta muualla == *Taneli Heikka, Turun Sanomat: Kohuttu palkkasoturi päätyi arkkitehdiksi, 27.1.2001 *C-LAB: Human Luokka:Suomalaiset taiteilijaryhmät
Sean B. Carroll

Sean B. Carroll on yhdysvaltalainen evoluutiobiologi, joka toimii molekyylibiologian, genetiikan ja lääketieteellisen genetiikan professorina Wisconsinin yliopistossa Madisonissa. ==Julkaisut== * King, N., Hittinger, C.T., and Carroll, S.B. "Evolution of key cell signaling and adhesion protein families predates the origin of animals." Science v. 301 (5631), pp. 361–363 (2003). * Endless Forms Most Beautiful: The New Science of Evo Devo and the Making of the Animal Kingdom == Aiheesta muualla == *Sean B. Carrollin virallinen web-sivusto Luokka:Yhdysvaltalaiset biologit Luokka:Yhdysvaltalaiset skeptikot Luokka:Syntymävuosi puuttuu Luokka:Elävät henkilöt
Horo (Verhneviljuiskin ulus)

Horo ( ja ), aikaisemmin Bulgunnjahtah () on nasleg ja sen keskuskylä Verhneviljuiskin ulusin keskiosassa Sahan tasavallassa Venäjällä. Horon kylä sijaitsee 15 kilometriä piirikeskuksesta Verhneviljuiskista pohjoiseen. == Lähteet == Luokka:Verhneviljuiskin ulus
Juho Gartz

Juho Gartz (s. 9. huhtikuuta 1934 Säkkijärvi) on suomalainen elokuvaleikkaaja ja elokuvakirjailija. Gartzin leikkaajanura alkoi Matti Kassilan kolmannesta Komisario Palmu -elokuvasta Tähdet kertovat, komisario Palmu (1962). Tämän jälkeen hänen uransa jatkui muun muassa Mikko Niskasen (Sissit, 1963; Hopeaa rajan takaa, 1963; Käpy selän alla, 1966) Erkko Kivikosken (Käyntikorttini..., 1964; Kesyttömät veljekset, 1969; Laukaus tehtaalla, 1973), Edvin Laineen (Täällä Pohjantähden alla, 1968; Akseli ja Elina, 1970; Viimeinen savotta, 1977; Akaton mies, 1983) ja Timo Linnasalon (Vartioitu kylä 1944, 1978; Aurinkotuuli, 1980) elokuvien parissa. Leikkaustyönsä ohella Gartz on kahteen otteeseen toiminut myös käsikirjoittajana elokuvissa Akseli ja Elina sekä Laukaus tehtaalla. Tämän lisäksi hän on kirjoittanut 1900-luvun alkupuolen komediaa käsittelevän kirjan Mykät koomikot (1985) sekä teoksen Leikkaaja – Suomalaisen elokuvan ihmemaa sen takahuoneesta nähtynä (2003). Gartz on myös ohjannut ja tuottanut useita dokumenttielokuvia, joiden aiheina ovat olleet muun muassa Viljo Heino, Rudolf Koivu, Solmu Mäkelä, Kari Suomalainen, Eadweard Muybridge, ja yleisemmin muun muassa sarjakuvat ja animaatioelokuvat. == Teokset == * * * * * ==Lähteet== == Aiheesta muualla == * Luokka:Suomalaiset elokuvaleikkaajat Luokka:Suomalaiset elokuvakäsikirjoittajat Luokka:Suomalaiset kirjailijat Luokka:Jussi-palkinnon saajat Luokka:Vuonna 1934 syntyneet Luokka:Elävät henkilöt
Timo Schmidt

Timo Pekka Schmidt (12. joulukuuta 1961 – 7. maaliskuuta 2008Malmin hautausmaa, kortteli 82B, rivi 8, hauta 161) oli suomalainen laulaja. ==Ura== Schmidtin levytysura alkoi vuonna 1990, jolloin hän teki levytyssopimuksen Base-Beatin kanssa. Seuraavana vuonna ilmestyi hänen ensimmäinen studioalbuminsa Se tulee taas. Vuonna 1993 hän julkaisi toisen studioalbuminsa Aamuun asti aikaa Snap Recordsin julkaisemana. Viimeisen studioalbumin Parhaita kavereita julkaisi WEA Records vuonna 1995. Schmidtin tunnetuimpia kappaleita ovat "Aamuun asti aikaa", "Bussilla Pietariin", "Hki-Kouvola" sekä "Parhaita kavereita", josta hän levytti kaksi eri versiota: albumiversion sekä kappaleen duettoversion Virve Rostin kanssa. ==Diskografia== ===Albumit=== * Se tulee taas (Base-Beat 1991) * Aamuun asti aikaa (Base-Beat 1993) * Parhaita kavereita (WEA Records 1995) ==Lähteet== Luokka:Suomalaiset laulajat Luokka:Vuonna 1961 syntyneet Luokka:Vuonna 2008 kuolleet
Al-Falaq

Al-Falaq (, ) on Koraanin 113. suura. Siinä on 5 säettä ja se on saanut nimensä ensimmäisessä jakeessa mainitusta sarastuksesta. Suura muodostaa rukouksen, jossa pyydetään Jumalan varjelusta erityisesti tuntemattoman pelkoa vastaan. Yhdessä seuraavan suuran (al-Nas, Ihmisten suura) kanssa al-Falaq muodostaa Mu’awwidhatainina tunnetun kokonaisuuden. Ne ovat pahoja voimia vastaan suunnattuja rukouksia, joita on tapana lukea sairaana ollessa tai nukkumaan mennessä. == Teksti == Suura kuuluu Ahsen-Bören suomennoksessa seuraavasti:Koraani, 1942 # Sano: »Minä etsin turvaa päivänkoiton Herrasta, # sitä pahaa vastaan, mikä on liikkeelle pantu, # ja sitä pahaa vastaan, jonka pimeä yö tuo mukanaan, # niiden pahuutta vastaan, jotka viettelevät päätöksessään lujittuvia, # sekä pahaa vastaan, joka leviää kateellisesta, kun hän kadehtii.” == Sisältö == Suura alkaa verbillä "sano". Sitä käytetään tilanteissa, missä tekstin sisältö ei sovellu Jumalan omaksi puheeksi. Verbin avulla sisällöstä tulee Jumalan kehotus lausua sanotulla tavalla. Suura 113 on muodoltaan rukous, jossa etsitään turvaa Herralta. Siksi ei voi ajatella, että Jumala itse rukoilisi näin.Ohlig, K-H., 2014, s. 426 Samaa keinoa käytetään Koraanissa useissa kohdissa. == Historia == Suurat 113 ja 114 puuttuvat joistakin varhaisista Koraanin käsikirjoituksista. Orientalisti Karl-Heinz Ohlig arvelee, että Koraania kootessa haluttiin päästä juuri lukuun 114 suurien määrässä. Tähän viittaisi se, että mukana ovat suurat 1, 113 ja 114, jotka eivät retorisesti ole Jumalan puhetta, vaan rukouksia tai loitsuja. Lisäksi lyhimmät suurat ovat vain muutaman sanan pituisia. Syynä lukumäärään olisi voinut olla halu jäljitellä Tuomaan evankeliumia, jossa on tasan 114 Jeesuksen sanomaksi kerrottua lauselmaa. Tuomaan evankeliumi syntyi itäisessä Syyriassa, missä apostoli Tuomasta pidettiin jopa kristinuskon kantaisänä. Teoriaan sopisi, että Koraanin myyttinen kokoaja ”Uthman” on Tuomaan metateesi eli sana, jossa kirjaimet ovat vaihtaneet paikkaa. == Katso myös == * Islam * Koraani * Muhammed * Suura == Lähteet == * * * === Viitteet === == Aiheesta muualla == *Suura 113 Luokka:Suurat
Thisted

Thisted on Tanskassa Pohjois-Jyllannin alueella sijaitsevan Thistedin kunnan keskustaajama. Vuoden 2012 alussa taajamassa oli 13 138 asukasta. Thisted on satamakaupunki Limvuonon rannalla. Thistedin kaupunkitaajamassa oli 12 762 asukasta (2006)http://www.statistikbanken.dk ja koko kunnassa yhteensä 46 000 (2007).http://www.thisted.dk/Topmenu/Om%20os/Fakta%20om%20kommunen.aspx Varhaisin tunnettu dokumentti, jossa Thistedillä on todistettavasti ollut kaupunkioikeudet (købstadspriviliger) on vuodelta 1524, joskin tarkka vuosiluku on epävarma.http://www.byhistorie.dk/raadhuse/?raadhus=102. Thistedin goottilaista tyylisuuntaa edustava kirkko on rakennettu 1500-luvun alkupuolellahttp://www.thisted-kirke.dk/Kirken/historie.htm . Tärkeitä elinkeinoelämän alueita ovat elintarvike-, metalli- ja muoviteollisuus. Kunnassa on oma panimo (Thisted Bryghus). Hanstholmin satamasta ovat laivayhteydet Norjaan, Islantiin, Shetlandinsaarille ja Färsaarille. Thistedin suomalainen ystävyyskaupunki on Loimaa. ==Lähteet== ==Aiheesta muualla== * Thistedin kunnan kotisivut * Thistedin kirjaston linkkikokoelma * Thisted Dagblad Luokka:Thistedin kunta Luokka:Tanskan kaupungit Luokka:Tanskan kuntien keskustaajamat
Ensihoitolääkäri

Ensihoitolääkäri on operatiivisesti toimiva lääkäri, joka työskentelee hoitolaitosten ulkopuolisessa ensihoidossa. Ensihoitolääkärin työnkuvaan kuuluu alueensa päivittäisten korkeariskisten ensihoitotehtävien hoitoon osallistuminen ja ensihoitojärjestelmän operatiivnen ohjaaminen yhdessä ensihoidon kenttäjohtajien kanssa. Ensihoitolääkärien peruskoulutus on lääkärin peruskoulutus sekä erikoistuminen joko anestesiologian ja tehohoidon tai akuuttilääketieteen erikoisalaan. Tämän jälkeen suoritetaan yliopistossa lisäkoulutusohjelma ensihoitolääketieteeseen. Suurin osa ensihoitolääkäreistä on erikoistunut anestesiologian ja tehohoidon erikoislääkäreiksi. Ensihoitolääkäreitä työskentelee ympärivuorokautisesti Suomessa lääkäriyksiköissä. Suomessa on yksitoista ensihoidon lääkäriyksikköä. Ne liikkuvat maateitse autolla tai lentäen helikopterilla. Päivystävä ensihoitolääkäri osallistuu alueensa ensihoitopalvelun suuririskisiin hälytyksiin sekä vastaa muiden ensihoidon yksiköiden konsultaatiopuheluihin. Suomen Lääkäriliitto perusti vuonna 2001 ensihoitolääketieteen erityspätevyyden. Siirymävaiheessa järjestettiin erityispätevyyskoulutusta. Ensihoitolääketieteen yliopistollinen lisäkoulutusohjelma käynnistettiin Suomessa vuonna 2015. Varsinaisten ensihoitotehtävien lisäksi ensihoitolääkärien työnkuvaan kuuluu myös koulutus ja tutkimustoiminta sekä sidosryhmä- ja viranomaisyhteistyö. Ensihoitolääkäri ei tarkoita samaa kuin ensihoidon vastuulääkäri eivätkä ensihoidon vastuulääkärit ole välttämättä ensihoitolääkäreitä. Kuitenkin varsin monen hyvinvointialueen vastuulääkärit työskentelevät vuorollaan myös operatiivisena ensihoitolääkärinä alueensa lääkäriyksikössä. ==Katso myös== * Porrastettu ensihoitojärjestelmä == Lähteet == Luokka:Ensihoito Luokka:Terveydenhuollon ammatit
John Reed

John Reed (22. lokakuuta 1887 Portland, Yhdysvallat – 19. lokakuuta 1920 Moskova, Neuvosto-Venäjä) oli yhdysvaltalainen liberaalisosialisti ja yhteiskuntakriittinen toimittaja, joka kirjoitti Venäjän lokakuun 1917 vallankumouksesta kirjan Kymmenen päivää, jotka järisyttivät maailmaa. Hänestä tuli Venäjän bolševikkien tekemän lokakuun vallankumouksen kannattaja. Myöhemmin hän kuitenkin kääntyi bolševikkien vallankumousmenetelmiä vastaan. Hän kuului Yhdysvaltain kommunistisen puolueen perustajajäseniin. John Reed käytti Suomea kauttakulkumaana Yhdysvalloista Venäjälle ja Venäjältä Yhdysvaltoihin. Toisen matkan (1919–1920) hän teki Yhdysvaltojen kommunistien lähettämänä laittomasti, salaisia etappiteitä pitkin ja väärän passin turvin Jim Gormley -nimisenä. Hän saapui syksyllä 1919 Turkuun Tukholmasta lähteneellä laivalla Gyllingin suosituskirje mukanaan. Matka jatkui Helsingin kautta Moskovaan. Lenin lähetti Reedin timanteilla, Yrjö Sirolan amerikansuomalaisille osoitetulla avoimella kirjeellä, mikrovalokuvilla ja Leninin Reedin kirjaan esipuheeksi tarkoitetulla käsikirjoituksella varustettuna takaisin maaliskuussa 1920. Timantit, joita oli 102 kappaletta, olivat Moskovan lahja vallankumoukselle Amerikassa. Paluumatkalla suomalainen poliisi pidätti hänet 13. maaliskuuta 1920 Tukholman vuorolaivan Oihonnan hiilikomerosta Turussa. Muun muassa Helsingissä asunut Hella Wuolijoki majoitti ja auttoi häntä Suomen oleskelun aikana. Reed joutui raastuvanoikeuteen 22.3. ja kuukauden kuluttua hänet tuomittiin sakkoihin salakuljetuksesta ja määrättiin maksamaan oikeudenkäyntikulut. Hovioikeus piti tuomion voimassa. Etsivän Keskuspoliisin pyynnöstä Reed pidettiin tuomion jälkeenkin vangittuna kuulusteluja varten. Istuttuaan kolme kuukautta huonokuntoinen Reed uhkasi aloittaa nälkälakon, minkä seurauksena hänet päätettiin karkottaa Suomesta. Kesäkuussa Reed pääsi matkustamaan Viroon. Takavarikoimansa timantit Suomen valtio myi huutokaupalla. John Reedin viimeinen työkomennus oli osallistua itäisten kansojen kokoukseen Bakussa, josta palatessaan hän oli jo kuolemansairas. Työkomennus oli Bakuun väistämätön, Grigori Zinovievin sanoin: ”Komintern on päättänyt niin. Tottele.” Emma Goldmanin mukaan hän olisi voinut vielä parantua, jos häntä olisi hoidettu asianmukaisesti. Reed on haudattu Kremlin muuriin, johon on hänen lisäkseen haudattu vain kaksi muuta amerikkalaista, Industrial Workers of the Worldin perustaja Bill Haywood ja Yhdysvaltain kommunistisen puolueen perustaja Charles Ruthenberg. Yhdysvaltalainen elokuvaohjaaja Warren Beatty teki John Reedistä ja vallankumousajan olosuhteista elokuvan Punaiset (1981), jota kuvattiin uusklassisten rakennusten vuoksi tapahtumapaikkansa Pietarin asemesta Helsingissä. Reedin puoliso oli Louise Bryant, joka myös kirjoitti kirjan kokemuksistaan lokakuun vallankumouksessa.Louise Bryant. == Lähteet == == Kirjallisuutta == * *Vallankumouksen salamatkustaja: John Reed Suomessa. Max Engman ja Jerker A. Eriksson, WSOY, 1982 * Reedin kirjoituksia Marxists.org-sivustolla Luokka:Yhdysvaltalaiset toimittajat Luokka:Yhdysvaltalaiset kommunistit Luokka:Vuonna 1887 syntyneet Luokka:Vuonna 1920 kuolleet
Mirror (D’espairsRayn albumi)

Mirror on D'espairsRayn toinen studioalbumi, joka julkaistiin vuonna 2007. Euroopan-julkaisu sisältää lisäksi bonuskappaleen "DESERT" sekä musiikkivideot "Squall" ja "TRICKSTeR". ==Kappaleet== # # # # # # # # # # # # #DESERT (bonusraita Euroopan-julkaisulla) == Arvostelut == * Imperiumi: 9/10 == Lähteet == ==Aiheesta muualla== * * Arvio JaMEn sivuilla Luokka:Vuoden 2007 albumit Luokka:D'espairsRayn albumit
Al-Nas

Al-Nas (, ) on Koraanin 114. suura ja samalla koko kirjan viimeinen. Siinä on 6 jaetta, ja se on saanut nimensä sanasta ihminen, jota suurassa toistetaan useita kertoja. Suura on rukous, jossa pyydetään Jumalan varjelusta Saatanaa vastaan. Yhdessä edeltävän suuran (al-Falaq, Sarastuksen suura) kanssa al-Nas muodostaa Mu’awwidhatainina tunnetun kokonaisuuden. Ne ovat pahoja voimia vastaan suunnattuja rukouksia, joita on tapana lukea sairaana ollessa tai nukkumaan mennessä. Suurassa mainitaan henkiolento jinni, joka esiintyy useissa Koraanin suurissa. Islamiin kuuluu usko jinneihin. Šeikki Walidin mukaan Profeetta haki suojaa jinnien pahaa silmää vastaan, ja kun suurat 113 ja 114 ilmoitettiin, hän turvautui niiden apuun.Walid, s. 28 == Teksti == Suura kuuluu Ahsen-Bören suomennoksessa seuraavasti:Koraani, 1942 # Sano: »Minä etsin turvaa ihmisten Herralta, # ihmisten Kuninkaalta, # ihmisten Jumalalta, # hiipijän pahoja kuiskauksia vastaan, # hänen, joka herättää pahuutta ihmismielissä, # olkoonpa hän paholaisten tai ihmisten joukosta." == Sisältö == Suura alkaa verbillä "sano". Sitä käytetään tilanteissa, missä tekstin sisältö ei sovellu Jumalan omaksi puheeksi. Verbin avulla sisällöstä tulee Jumalan kehotus lausua sanotulla tavalla. Suura 114 on muodoltaan rukous, jossa etsitään turvaa Herralta. Siksi ei voi ajatella, että Jumala itse rukoilisi näin. Samaa keinoa käytetään Koraanissa useissa kohdissa. == Teorioita suurasta == Suurat 113 ja 114 puuttuvat joistakin varhaisista Koraanin käsikirjoituksista.Hämeen-Anttila, 1997, s. 235–236 Orientalisti Karl-Heinz Ohlig uskoo, että Koraania kootessa haluttiin päästä juuri lukuun 114 suurien määrässä. Tähän viittaisi se, että mukana ovat suurat 1, 113 ja 114, jotka eivät retorisesti ole Jumalan puhetta, vaan rukouksia tai loitsuja.Ohlig, K-H., 2014, s. 426 Lisäksi lyhimmät suurat ovat vain muutaman sanan pituisia. Syynä lukumäärään olisi voinut olla halu jäljitellä Tuomaan evankeliumia, jossa on tasan 114 Jeesuksen sanomaksi kerrottua lauselmaa. Tuomaan evankeliumi syntyi itäisessä Syyriassa, missä apostoli Tuomasta pidettiin jopa kristinuskon kantaisänä. Teoriaan sopisi, että Koraanin myyttinen kokoaja ”Uthman” on Tuomaan metateesi eli sana, jossa kirjaimet ovat vaihtaneet paikkaa. == Katso myös == * Islam * Koraani * Muhammed * Suura == Lähteet == * * * * === Viitteet === == Aiheesta muualla == *Suura 114 Luokka:Suurat
Kymmenen päivää, jotka järisyttivät maailmaa

Kymmenen päivää, jotka järisyttivät maailmaa () on yhdysvaltalaisen toimittajan ja sosialistin John Reedin kirjoittama kirja Venäjän vuoden 1917 lokakuun vallankumouksesta, jonka hän koki omakohtaisesti. Reed seurasi Venäjällä viettämänään aikana läheltä useita keskeisiä bolševikkijohtajia, erityisesti Grigori Zinovjevia ja Karl Radekia, ja teos onkin kirjoitettu kommunistien näkökulmaa esitellen. Reed kuoli pian kirjan ilmestymisen jälkeen, vuonna 1920. Stalinismin nousun jälkeen Josif Stalin julisti Reedin olleen väärässä monissa kirjassa esittämissään asioissa, etenkin Stalinin arkkivihollisen Lev Trotskin suhteen. Kymmenen päivää, jotka järisyttivät maailmaa kuvaa Trotskin vallankumouksen sankariksi ja mainitsee sen sijaan Stalinin vain kahdesti. Niinpä Stalin kielsikin Reedin kirjan, samoin kuin Trotskin teokset. Kirja ilmestyi Suomessa Elvi Sinervon ja Osmo Helinin kääntämänä vuonna 1957. Myöhemmin 1970-luvulla Kansankulttuuri otti siitä myös uusintapainoksia. == Lähteet == ==Aiheesta muualla== * Ten Days that Shook the World, Projekt Runeberg * Petri Liukkonen, John Reed, Authors Calendar * Kymmenen päivää jotka järisyttivät maailmaa, dramatisointi YLE Areenassa Luokka:Yhdysvaltalaiset romaanit Luokka:Kirjat historiasta Luokka:Vuoden 1919 kirjat Luokka:Venäjän vallankumous
Lääkäriyksikkö

Lääkäriyksiköllä tarkoitetaan ensihoidossa toimivaa ensihoitolääkärillä miehitettyä liikkuvaa yksikköä, jonka tehtäviin kuuluu osallistua korkeariskisiksi arvioituihin ensihoitotehtäviin sekä ohjata ja koordinoida alueensa päivittäistä ensihoitotoimintaa. Näitä korkeariskisiä tehtäviä lääkäriyksiköillä voi olla niin yksityiskodeissa ja vapaa-ajan asunnoilla kuin julkisissa rakennuksissa tai julkisilla alueilla, samoin kuin etenkin perusterveydenhuollon hoitolaitoksissa. Lääkäriyksikkö on osa erikoissairaanhoitoa ja tuo potilaan luo sairaalatasoisen tehohoidon ja erikoislääkärin ammattitaidon. Lääkäriyksikkö hälytetään hätäkeskuksista hätäkeskuspäivystäjän tekemän riskinarvion perusteella tai jo kohteessa olevan ensihoitohenkilöstön pyynnöstä. Lääkäriyksikkö voi liikkua joko helikopterilla tai kohteen etäisyyden tai lentokelin niin vaatiessa myös maitse. Lääkäriyksikkö ei yleensä kuljeta potilaita vaan tärkein tehtävä on tuoda lääkäri potilaan luo. Potilaat kuljetetaan yleensä ambulanssilla ja lääkäriyksikön lääkäri tarvittaessa saattaa potilaan kuljettavan ambulanssin kyydissä. Hälytyksiin paikan päällä osallistumisen lisäksi yksi erittäin tärkeä lääkäriyksikön tehtävä on antaa hoito-ohjeita potilaan luona oleville hoitajille ja (perusterveydenhuollon) lääkäreille. Ensihoitajat ottavat yhteyttä lääkäriyksikön ensihoitolääkäriin puhelimitse ja viranomaisradioverkon päätelaitteilla. Lisäksi muut telemetriset viestintäkanavat alkavat yleistyä; ensihoitolääkäri voi saada nähtäväkseen sähköiseen tietojärjestelmäsovellukseensa reaaliaikaisesti potilaasta mitatut lukuarvot, kuten verenpaineen, veren happikyllästeisyyden, sydänsähkökäyrän. Samaa reittiä pitkin lääkäri voi myös antaa määräyksiä potilaalle annettavista hoidoista.. ==Lääkäriyksiköt Suomessa== Suomessa on kuusi kuljettamaan kykenevää, sekä viisi ei-kuljettavaa lääkäriyksikköä. Suomen kuljettavat lääkäriyksiköt ovat helikoptereita. Lääkäriyksiköillä, joilla on liikkumisvälineenä helikopteri, on lisäksi maitse liikkuva ajoneuvo sääesteiden ja lähialuetehtävien varalle. Nämä eivät kuitenkaan ole kuljattavia yksiköitä. Rovaniemellä toimiva FinnHems 51 toimii ilman lääkäriä, mutta on kuljettava yksikkö. Kuljettavat: * FinnHems 10 (Vantaa) * FinnHems 20 (Turku) * FinnHems 30 (Tampere) * FinnHems 40 (Seinäjoki) * FinnHems 50 (Oulu) * FinnHems 60 (Kuopio) * FinnHems 51 (Rovaniemi) Ei-kuljettavat: * Satakunta 00 (Pori) * Helsinki 10 (Helsinki) * Kymenlaakso 20 (Kouvola) * Etelä-Karjala 31 (Lappeenranta) * Päijät-Häme 00 (Lahti) ==Katso myös== *Porrastettu ensihoitojärjestelmä ==Aiheesta muualla== *Kuvaus lääkäriyksikön toimenkuvasta Nurmijärven kunnan sivuilla *Itä- ja Keski-Suomen lääkäriyksikkö Ilmarin sivuilta esittelyä toiminnasta Luokka:Ensihoito
William Hague

William Jefferson Hague (s. 26. maaliskuuta 1961) on brittiläinen poliitikko, konservatiivipuolueen ja opposition johtaja 1997–2001. Hän oli Walesin ministerinä John Majorin hallituksessa 1995–1997 ja ollut vuodesta 2005 konservatiivipuolueen varjohallituksen ulkoministeri ja vuodesta 2010 David Cameronin hallituksen ulkoministeri. == Poliittinen ura == Hague on kotoisin Rotherhamista Englannista. Kansallisessa politiikassa hän herätti huomiota jo kuusitoistavuotiaana puhuessaan 1977 konservatiivipuolueen kokouksessa. Hague opiskeli Oxfordin yliopiston Magdalen Collegessa filosofiaa, taloustiedettä ja valtiotieteitä. Parlamenttiin Hague valittiin 1989, mitä ennen hän oli toiminut Geoffrey Howen erikoisavustaja. Hague nimitettiin nopeasti sosiaaliturvaministeriksi ja vuonna 1995 Walesin ministeriksi. Hague haastoi John Majorin puoluejohtajuuden vuoden 1997 vaalitappion jälkeen. Konservatiivipuolueessa Hague edusti sen oikeistosiipeä. Entinen pääministeri Margaret Thatcher oli nostamassa häntä valtaan estääkseen vihamiehiensä pääsyn puolueen johtoon. Hague lupasi alentaa veroja, "pelastaa punnan" eurolta ja "säilyttää Britannian itsenäisyyden." Lisäksi hän lupasi korjata koululaitoksen, terveyspalvelut ja lisätä poliiseja. Konservatiivien rivit rakoilivat jo vuonna 1998, kun 12 puolueen vaikuttajaa julkaisi The Independentissa kirjoituksen, jossa he kehottivat Britanniaa EMU-jäsenyyteen ja kehuivat Työväenpuolueen Tony Blairin EU-politiikkaa. Haguen puheenjohtajakausi ei ollut erityinen menestys ja hän oli ensimmäinen konservatiivien puoluejohtaja sitten 1920-luvun, josta ei tullut pääministeriä. Hän erosi vuoden 2001 vaalien jälkeen, jossa puolue sai yhden lisäpaikan. Palattuaan varjohallitukseen 2005 ulkoministerinä Haguesta tuli tärkeä neuvonantaja pääministeri David Cameronille, ja hänet nähtiinkin jonkinlaisena epävirallisena puolueen kakkosmiehenä. ==Lähteet== == Aiheesta muualla == Luokka:Brittiläisten puolueiden puheenjohtajat Luokka:Yhdistyneen kuningaskunnan ulkoministerit Luokka:Vuonna 1961 syntyneet Luokka:Elävät henkilöt
Severstal

Severstal () on Venäjän toiseksi suurin kaivos- ja metallurgian alan yhtiö. Sen omistaa lähes kokonaan venäläinen oligarkki Aleksei Mordašov. Severstal on viime vuosina laajentunut yritysostoilla Pohjois-Amerikkaan ja Eurooppaan. == Historia == Vuonna 2004 Severstal osti konkurssikypsän Rouge Industries -metalliyhtiön, ja seuraavana vuonna ostoslistalle tuli 70 prosentin osuus italialaisesta terästuottajasta Lucchinista. Vuonna 2006 Mittal Steel teki ostotarjouksen luxemburgilaisesta metalliyhtiöstä Arcelorista. Myös Severstal teki tarjouksen ja sai siihen Arcelorin johdon tuen. Odotusten vastaisesti yhtiökokouksen osakkaat päätyivätkin Mittal Steelin tarjouksen kannalle. Syynä Severstalin tarjouksen hylkäämiseen olivat yhtiön läheiset suhteen Venäjän poliittiseen johtoon. == Lähteet == == Aiheesta muualla == * Severstal -yhtiön nettisivut Luokka:Venäläiset teräsyhtiöt Luokka:Venäläiset kaivosyhtiöt luokka:MSCI Russia Index Luokka:MOEX Index luokka:RTS Index Luokka:Venäläiset pörssiyhtiöt Luokka:Tšerepovets
Ossi Sandvik

Ossi Sandvik (s. 16. huhtikuuta 1953 Jalasjärvi) on perussuomalaisten entinen puoluesihteeri vuosina 2007–2013. Hän on toiminut myös kansanedustaja Raimo Vistbackan eduskunta-avustajana ja Perussuomalaisten Etelä-Pohjanmaan piirin piirisihteerinä. Sandvik on kotoisin Jalasjärven Luopajärveltä. Vuoden 2008 kunnallisvaaleissa hänet valittiin kotikuntansa valtuustoon 101 äänelläValitut ehdokkaat Jalasjärvi (Oikeusministeriö 17.11.2008) ja jatkokaudelle vuoden 2012 kunnallisvaaleissa 68 äänellä. Hän oli valtuuston jäsen myös vuosina 1993–1996. Joulukuussa 2013 Sandvik sai syytteen viestintäsalaisuuden loukkaamisesta. Sandvik oli puoluesihteerinä toimiessaan avannut toiselle henkilölle osoitetun kirjeen ja hävittänyt sen. Hän myönsi teon, mutta kiisti syyllistyneensä rikokseen. Marraskuussa 2014 Helsingin käräjäoikeus tuomitsi Sandvikin 40 päiväsakkoon. == Lähteet == Luokka:Perussuomalaiset poliitikot Luokka:Perussuomalaisten puoluesihteerit Luokka:Jalasjärven kunnanvaltuutetut Luokka:Vuonna 1953 syntyneet Luokka:Elävät henkilöt
Eduskunta-avustaja

Eduskunta-avustaja on kansanedustajan määrärahalla palkkaama poliittinen sihteeri, jonka työsuhde kestää enintään kansanedustajan kansanedustajuuden ajan. Eduskunta-avustajan esihenkilö on se kansanedustaja, jonka avustajana hän toimii. Avustajan työnantaja on Eduskunnan kanslia. Kanslian mukaan yhtä kansanedustajaa avustavan eduskunta-avustajan palkka vuonna 2024 oli 2 963 euroa kuukaudessa. Eduskunta-avustajalla ei ole kelpoisuusvaatimuksia. Ainoa vaatimus on 18 vuoden ikä. Myös sukulaisen saa palkata. Aiemmin oli rajoitus, jonka mukaan lähisukulaisia tai lähipiiriin kuuluvia henkilöitä ei voinut palkata avustajaksi, tosin tällöin kyse oli eduskunnan poliittisesta päätöksestä; mikään laki ei siihen velvoittanut. Vuonna 2024 ainakin perussuomalaisten kansanedustajat Mikko Polvinen sekä Veijo Niemi palkkasivat lähisukulaisia avustajikseen. Lapin yliopiston työoikeuden professori Seppo Koskinen on kritisoinut järjestelmää: hänen mielestään kyseenomaisessa työssä pitäisi olla kokenut ja varttuneempi ihminen. == Lähteet == Luokka:Eduskunta
Frank Cady

Frank Cady (8. syyskuuta 1915 Susanville, Kalifornia – 8. kesäkuuta 2012 Wilsonville, Oregon) oli yhdysvaltalainen näyttelijä. Hänet muistetaan parhaiten Sam Druckerin roolista televisiosarjoissa Green Acres ja Petticoat Junction. Cady teki vierailevia esiintymisiä The Beverly Hillbillies -sarjassa ja esiintyi myös elokuvissa ja mainoksissa. Hän opiskeli Stanfordin yliopistossa ja palveli toisessa maailmansodassa Yhdysvaltain ilmavoimissa. Cady esiintyi vielä 1990-luvun alussa, mutta vetäytyi näyttelijänuraltaan ja vietti vanhuusvuosiaan Portlandissa, Oregonissa. Cady oli vuodesta 1940 naimisissa vaimonsa Shirleyn kanssa. Heille syntyi kaksi lasta. Cady oli läsnä Eddie Albertin hautajaisissa vuonna 2005. ==Lähteet== Luokka:Yhdysvaltalaiset näyttelijät Luokka:Vuonna 1915 syntyneet Luokka:Vuonna 2012 kuolleet
Ornithocheirus

Ornithocheirus oli varhaisella liitukaudella elänyt Pterosauri-suku. Se oli yksi suurimmista koskaan eläneistä lentoliskoista. Sen siipiväli oli jopa 12 metriä ja ruumiinpituuskin 3,5 metriä. Kokoonsa nähden se oli hyvin kevyt ja painoi korkeintaan sata kiloa, koska sen luut olivat ontot muiden lentoliskojen tapaan. Pään pituus oli 1,5 metriä. Suuressa nokassa oli runsaasti piikkimäisiä hampaita ja kölimäinen harja, joka on saattanut liittyä eläimen soidinmenoihin. Niiden avulla se pystyi hyvin sieppaamaan vedestä ravintonsa. Seisoessaan kaikilla neljällä raajallaan Ornithocheirus oli noin 3 metrin korkuinen. Ornithocheirus söi melko varmasti kalaa ja muita meren eläviä. Ensimmäiset Ornithocheiruksen luut löytyivät Etelä-Englannista 1827, mutta se nimettiin vasta 1869. Myöhemmin tehtyjä luultiin aluksi eri lajeiksi. Fossiileja on löydetty eniten Santanan kerrostumasta Brasiliasta. Kokonaista Ornithocheiruksen luurankoa ei ole löydetty. == Lähteet == * Luokka:Lentoliskot
John Hope Franklin

John Hope Franklin (2. tammikuuta 1915 Rentiesville, Oklahoma – 25. maaliskuuta 2009) oli yhdysvaltalainen historiantutkija. Hän oli Duken yliopiston emeritusprofessori ja American Historical Associationin puheenjohtaja. Franklin valmistui Fiskin yliopistosta vuonna 1935. Hän väitteli tohtoriksi Harvardin yliopistosta 1941. Hänet tunnetaan parhaiten historiateoksestaan From Slavery to Freedom, jonka ensimmäinen painos julkaistiin vuonna 1947. Franklin avioitui 11. kesäkuuta 1940 kirjastonhoitaja Aurelia Whittingtonin kanssa. Heille syntyi 24. elokuuta 1952 poika John Whittington Franklin. Avioliitto päättyi vaimon kuolemaan 27. tammikuuta 1999. Franklinille myönnettiin vuonna 1995 Presidential Medal of Freedom. Vuonna 2006 hän sai yhdessä Yu Ying-shihin kanssa Kluge-palkinnon. Luokka:Yhdysvaltalaiset historioitsijat Luokka:Presidential Medal of Freedom Luokka:Vuonna 1915 syntyneet Luokka:Vuonna 2009 kuolleet
Französischer Dom

Französischer Dom () on kirkkorakennus Saksan pääkaupungissa Berliinissä, Gendarmenmarkt-aukiolla. Sitä vastapäätä sijaitsee Deutscher Dom, jonka kupoli on identtinen. Französischer Dom rakennettiin alun perin vuosina 1701–1705 ranskalaisille reformoiduille uskonpakolaisille eli niin kutsutuille hugenoteille. Vuonna 1785 kirkkoon rakennettiin suuri kupolitorni, jonka suunnitteli arkkitehti Carl von Gontard. Vuonna 1905 kirkon interiööri muutettiin täysin Otto Marchin piirustusten pohjalta. Toisessa maailmansodassa vuonna 1943 kirkkorakennus tuhoutui täysin. Se jälleenrakennettiin vuosina 1981–1987. Sisätilat saivat Otto Marchin suunnitteleman asun. Kirkossa toimii edelleen hugenottimuseo, joka sinne avattiin jo ennen toista maailmansotaa ja sen tuhoja. == Aiheesta muualla == Luokka:Berliinin kirkkorakennukset Luokka:Katedraalit Luokka:Kivikirkot
George Ariyoshi

George Ryoichi Ariyoshi (; s. 12. maaliskuuta 1926) on yhdysvaltalainen demokraattisen puolueen poliitikko. Hän toimi Havaijin osavaltion kolmantena kuvernöörinä vuosina 1974–1986. Kuvernööriksi noustessaan hänestä tuli Yhdysvaltain ensimmäinen amerikanjapanilainen ja aasialaistaustainen kuvernööri. == Tausta ja yksityiselämä == Ariyoshi syntyi Honolulussa japanilaisille vanhemmille. Hänen isänsä, Ryozo, muutti Havaijille vuonna 1919, perusti pesulan ja tapasi sittemmin tulevan vaimonsa, Mitsue Yoshikawan. Hän valmistui vuonna 1944 McKinley High Schoolista. Toisen maailmansodan aikana Ariyoshi kutsuttiin palvelukseen Yhdysvaltain maavoimiin, jossa hän toimi japanin kielen tulkkina. opiskeli sen jälkeen Havaijin yliopistossa ja Michiganin valtionyliopistossa. Hän valmistui lakimieheksi. Ariyoshi meni vuonna 1955 Honolulussa naimisiin Jean Hayashi Ariyoshin kanssa. Parilla on kolme lasta. == Poliittinen ura == Ariyoshi tuli valituksi Havaijin edustajainhuoneeseen vuonna 1954. Hän eteni pian Havaijin senaattiin ja nousi vuonna 1970 Havaijin varakuvernööriksi. John A. Burnsin sairastuttua lokakuussa 1973 Ariyoshista tuli siirtymävaiheen kuvernööri, ja vuonna 1974 hänet valittiin ensimmäiselle kokonaiselle kaudelle kuvernööriksi. Hänet valittiin uudelleen vuosina 1978 ja 1982. Ariyoshin vuosina varakuvernööreinä ehtivät toimia Nelson Doi, Jean King ja John Waihee. Ariyoshi jätti politiikan vuonna 1986. Hän ei ollut ikinä hävinnyt vaaleja joissa oli ollut ehdokkaana. Politiikasta eläköidyttyään hän on toiminut niin liike-elämässä kuin voittoatavoittelemattomissa järjestöissä. == Lähteet == Luokka:Havaijin kuvernöörit Luokka:Yhdysvaltain osavaltioiden varakuvernöörit Luokka:Vuonna 1926 syntyneet Luokka:Elävät henkilöt Luokka:Amerikanjapanilaiset
Hanstholm

Hanstholm on kalastajakylä ja tärkeä autolautta- ja kalastussatama Tanskassa Pohjanmeren rannalla Vendsyssel-Thyn saarella Pohjois-Jyllannissa. Hanstholmin taajamassa oli 2340 asukasta 2006. == Historia == Toisen maailmansodan aikana saksalaiset linnoittivat aluetta voimakkaasti rannikkotykistönsä käyttöön, tavoitteenaan kontrolloida meriliikennettä Skagerrakille yhdessä etelä-Norjan Kristiansandiin asennetun rannikkotykistöpatterin kanssa. Alueella on edelleen nähtävissä bunkkerien ja muiden linnoitusjärjestelmien jäänteitä. Hanstholm oli aluksi nimenä 6 x 2 km kokoiselle kalkkikiviniemekkeelle, jonka mukaan paikalle muodostunut taajama sai nimensä 1960-luvulla. Hanstholmin kunta (Hanstholm kommune) muodostettiin 1. huhtikuuta 1970 kahdeksasta seurakuntapiiristä () . Se oli itsenäinen kunta 1. tammikuuta 2007 saakka, jolloin se Tanskan kuntauudistuksen yhteydessä muodosti yhdessä Thistedin ja Sydthyn kuntien kanssa Thistedin uuden kunnan. == Hanstholmin satama == Hanstholmin satama otettiin käyttöön 1967 ja on Tanskan uusin matkustaja- ja kalastussatama. Hanstholmista menee säännöllisesti autolauttavuoroja Färsaarille, Islantiin, Shetlandinsaarille ja Norjaan (Egersundiin, Haugesundiin, Bergeniin ja Kristiansandiin). ==Lähteet== ==Aiheesta muualla== *Turismi-informaatiota *Hanstholmin satama *Hanstholmin museoita *Hanstholmin linnoitus Luokka:Tanskan entiset kunnat Luokka:Tanskan taajamat Luokka:Thistedin kunta
Pita-Ten

Pita-Ten () on Koge-Donbon kirjoittama draamakomediallinen mangasarja, jonka pohjalta on tehty myös anime. Sarjan nimi on lyhennys sanoista Pitatto tenshi (), jotka merkitsevät ”läheistä enkeliä”. Sarjassa seurataan koulupoika Kotarō Higuchin ja tämän naapuriin muuttavan Misha-enkeliharjoittelijan edesottamuksia Mishan yrittäessä päästä täysinoppineeksi enkeliksi. ==Hahmot== Misha Outo enkelityttö joka muutti Kotaroun naapuriin. Misha on ylienerginen ja pöljä, eikä tajua mistään mitään. Mishan tavoite on saada Kotarou onnelliseksi ja tulla oikeaksi enkeliksi. Misha yrittää aina auttaa Kotarouta parhaansa mukaan, mutta tuntuu aina sotkevan asiat... Kotarō Higuchi Kotarou on äitinsä menettänyt, kuudesluokkalainen poika joka asuu suurimmaksi osaksi yksikseen koska hänen isällään on paljon bisnesasioita. Kotarou opiskelee ahkerasti ja hänen pitäisi keretä tehdä vielä kotityötkin! Mishan tavattuaan hänen koko elämänsä muuttuu... Shia Hiljainen ja kiltti tyttö jolla on usein mukanaan musta kissa Nyaa. Shia on demoni oppilas vaikka ei haluaisikaan tehdä mitään pahaa kellekään tai millekään. Shia asuu Mishan kanssa samassa asunnossa ja he tuntuvatkin olevan hyviä ystäviä, vaikka heidän pitäisi inhota toisiaan. (enkelit ja demonit ovat vihollisia) Koboshi Uematsu Koboshi on ollut jo vuosia rakastunut Kotarouhun, muttei uskalla myöntää sitä tälle. Koboshi ei pidä Mishasta, sillä Misha roikkuu jatkuvasti Kotaroussa. Koboshi riitelee usein Takashin kanssa. Takashi Ayanokoji Takashi on Kotaroun luokkakaveri. Takashia kutsutaan usein Ten-chaniksi. Takashi on hyvä koulussa eikä hänen tarvitse opiskella paljon ja myös tytöt tykkäävät Takashista, eli hän on toisin sanoen "naisten mies". Takashi on ihastunut Shiaan ja myöntää sen myöhemmin tälle. Hiroshi "Dai-chan" Mitarai Ärsyttävä silmälasipäinen poika. Kotarōn, Koboshin ja Takashin luokalla. Pitää Mishasta. Hänellä on miljonääriperhe, joten hän saa kaiken minkä haluaa. Vihaa Takashia. Kaoru Mitarai Hiroshin sisko. Pitää Takashista. Suuttuessaan Kaoru on murhanhimoinen ja juoksee ympäriinsä huitoen ruoskan tapaista asetta. Hän on hyvin hullu tapaus. Sasha Mishan vanhempi sisko ja joskus hieman ylimielinen. Hän pitää siitä kun häntä kutsutaan nimellä "Sacchun". Hän vihaa yli kaiken demoneja. Nyaa Shian pieni musta kissa, joka käyttäytyy omituisesti. Nyaa on demoni ja vihaa Sashaa. ==Muuta== * ikäsuositus: anime 7+ , manga 13+ * volumet: 8 * jaksot: 26 Luokka:Mangasarjat Luokka:Shōjo Luokka:Draama-anime ja -manga Luokka:Fantasia-anime ja -manga Luokka:Romanttinen anime ja manga Luokka:1990-luvun anime ja manga
David Miliband

thumb|David Miliband 11.4.2007 David Wright Miliband (s. 15. heinäkuuta 1965) on brittiläinen poliitikko, joka toimi Brownin hallituksen ulkoministerinä 28. kesäkuuta 2007 lähtien. Vuosina 2006–2007 hän oli ympäristö-, ja terveys-, ja maaseutuministeri. Vuodesta 2013 Miliband on toiminut International Rescue Committeen (IRC) puheenjohtajana. == Elämäkerta == Milibandin vanhemmat ovat holokaustia paenneita puolanjuutalaisia. Hänen isänsä oli Belgiassa syntynyt marxismin teoreetikko Ralph Miliband. Myös hänen veljensä Ed Miliband on parlamentaarikko ja toimi samassa hallituksessa Davidin kanssa ympäristö- ja energiaministerinä 3. lokakuuta 2008 lähtien. Miliband opiskeli filosofiaa, valtiotiedettä ja kansantaloustiedettä Oxfordin yliopiston Corpus Christi Collegessa ja valmistui erinomaisin arvosanoin. Ylemmän korkeakoulututkinnon hän suoritti Massachusetts Institute of Technologyssa Yhdysvalloissa. Miliband valittiin parlamenttiin vuonna 2001 ja nuoremmaksi ministeriksi opetusministeriöön kesäkuussa 2002. Vuoden 2004 lopulla hän pääsi pääministerin avustajaksi (Cabinet Office Minister) ja vuoden 2005 vaalien jälkeen kuntien ja paikallishallinnon ministeriksi varapääministeri John Prescottin alaisuudessa. Ulkoministerinä Miliband kannatti Euroopan unionin laajentumista ja Venäjän, Lähi-idän ja Pohjois-Afrikan maiden ottamista jäseneksi. Miliband on naimisissa Louise Shackeltonin kanssa, joka soittaa viulua Lontoon sinfoniaorkesterissa. Miliband ja Shackelton ovat adoptoineet kaksi poikaa Yhdysvalloista 2004 ja 2007. ==Lähteet== * http://www.number-10.gov.uk/output/Page7463.asp ===Viitteet=== ==Aiheesta muualla== Luokka:Yhdistyneen kuningaskunnan ulkoministerit Luokka:Vuonna 1965 syntyneet Luokka:Elävät henkilöt
Progg

Progg (den progressiva musikrörelsen, ) oli Ruotsissa 1960-luvun lopulla ja 1970-luvulla vaikuttanut vasemmistolainen kulttuuriliike. Erityisesti sanalla voidaan viitata tuona aikana julkaistuun poliittisesti kantaa ottavaan musiikkiin. Tunnettuja progg-yhtyeitä olivat muun muassa Blå Tåget, Kebnekajse, Nationalteatern, Samla Mammas Manna, Hoola Bandoola Band ja Träd, Gräs och Stenar. Proggia ei tule sekoittaa progressiiviseen rockiin, vaikka jotkin progg-yhtyeet sitä soittivatkin. Liike vastusti kaupallisuutta, isoja levy-yhtiöitä, musiikin massakuluttamista, hittilistoja, kepeitä iskelmäsanoituksia ja usein ruotsalaista sosiaalidemokratiaa. Tukholman vuoden 1975 Euroviisujen aikaan liike järjesti Vaihtoehtofestivaali-nimisiä musiikkitapahtumia ympäri Ruotsia. Viisupäivänä liike organisoi Tukholmassa kaupallisuuden vastaisen mielenosoituksen ja telttakonsertin. Ruotsin television ykköskanava näytti Euroviisut, kakkoskanava samanaikaisesti ohjelmaa Vaihtoehtofestivaaleilta. ==Katso myös== * Poliittinen laululiike ==Lähteet== ==Aiheesta muualla== *Ruotsalainen progg-sivusto Luokka:Ruotsin musiikki Luokka:1970-luvun musiikki Luokka:Vasemmisto